Χρυσόστομος Κανδυλιάρης

Ο Χρυσόστομος Κανδυλιάρης (πέθανε στις 26 Οκτωβρίου 1976"Απεβίωσε ο τ. βουλευτής Κανδυλιάρης, εφ. Μακεδονία, φ. 27/10/1976, σελ. 5) ήταν Έλληνας γεωπόνος και πολιτικός. Διετέλεσε βουλευτής Θεσσαλονίκης.

 Βιογραφία 
Σπούδασε γεωπόνος και ήταν μέλος της Λέσχης Θεσσαλονίκης. Πολιτεύτηκε με την ΕΡΕ και έλαβε μέρος στις εκλογές του 1961. Ανακηρύχθηκε βουλευτής Β΄ Θεσσαλονίκης (έπειτα από τη δεύτερη κατανομή) το Νοέμβριο του 1961"Ανεκηρύχθησαν οι βουλευταί της β΄ κατανομής υπό της ανωτάτης εφορευτικής επιτροπής, Ελευθερία, 18/11/1961, σελ. 6.. Η Ένωση Κέντρου υπολειπόταν κατά 251 ψήφους για να εκλέξει βουλευτή από την πρώτη κατανομή (θα εκλεγόταν ο Στέφανος Τσαπάρας). Ο Τσαπάρας αμφισβήτησε το αποτέλεσμα και επικαλέστηκε τα περιστατικά βίας και νοθείας σε 4 συγκεκριμένα εκλογικά τμήματα στη Β΄ Θεσσαλονίκης.  Με απόφαση του Εκλογοδικείου διεξήχθησαν αναπληρωματικές εκλογές στα 4 εκείνα εκλογικά τμήματα στις 8 Απριλίου του 1962. Στις εκλογές εκείνες η ΕΡΕ ηττήθηκε και ο Κανδυλιάρης έχασε την έδρα του από τον Τσαπάρα (με βάση το εκλογικό αποτέλεσμα όμως η ΕΡΕ εξέλεξε έναν βουλευτή στην Πέλλα, το Μουράτογλου και έχασε την έδρα της Πέλλας ο Θ. Ανδρεάδης από την Ένωση Κέντρου)Ελευθερία, 10/4/1962, σελ. 7.. Ο Κανδυλιάρης υπέβαλε ένσταση κατά του υπολογισμού των ψήφων που καταμετρήθηκαν από την Ένωση Κέντρου στις επαναληπτικές εκλογές και εστίασε στο ότι η ηγεσία της Ένωσης Κέντρου (Γεώργιος Παπανδρέου) είχε δηλώσει ότι δεν θα έπαιρναν μέρος στις εκλογές. Η ένσταση του γεωπόνου απορρίφθηκε και ο Κανδυλιάρης έχασε οριστικά την έδρα του από τον ΤσαπάραΕλευθερία, φ. 5/6/1962, σελ. 8/.

Ο Κανδυλιάρης εξελέγη με 10.208 ψήφους από την πρώτη κατανομή στις εκλογές του 1963εφ. Ελευθερία, 5/11/1963, σελ. 7. ως βουλευτής Υπαίθρου Θεσσαλονίκης, όπως ονομαζόταν τότε η εκλογική περιφέρεια Β΄ Θεσσαλονίκης. Επανεξελέγη βουλευτής στη Β΄ Θεσσαλονίκης, με το μεγαλύτερο αριθμό σταυρών, με την ΕΡΕ στις εκλογές του 1964.

Ο Κανδυλιάρης κηδεύτηκε στις 27 Οκτωβρίου 1976 από το ναό Αγίας Σοφίας της συμπρωτεύουσας. Ήταν παντρεμένος με την Καίτη ΚανδυλιάρηΆγγελμα κηδείας, εφ. Μακεδονία, 28/10/1976, σελ. 3.Ανάμεσα στα ψηφίσματα που εκδόθηκαν ήταν και εκείνο της Λέσχης Θεσσαλονίκης.

 Πηγές 

Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την ΕΡΕ